વીડિયોમાં આતંકી એક પિસ્તોલ ખરીદવા માટે ગુલામ મહિલાને આપવાની વાત કરતો દેખાઇ રહ્યો છે. જાણકારો અનુસાર વીડિયો ઇરાકના મોસૂલ વિસ્તારમાં શૂટ કરેલો છે. વીડિયોમાં કેમેરામેન જાહેરાત કરે છે કે આજે ગુલામોના બજારનો દિવસ છે. આ શખ્શ ત્યાં હાજર લોકોને કહે છે કે દરેક લડવૈયાઓને તેમનો હિસ્સો મળશે. વીડિયોમાં દેખાય છે કે આતંકી એ વાત પર ચર્ચા કરી રહ્યા છે કે કયા ગુલામની કેટલી કિંમત છે. એક લડવૈયો દાવો કરે છે કે તે 'વાદળી આંખોવાળી યુવતી માટે વધારે રૂપિયા આપવા માટે તૈયાર છે.'